Lestè: polisye kraze rak, komisarya fèmen akoz ensekirite - Kreyòl Enfo
Lestè: polisye kraze rak, komisarya fèmen akoz ensekirite
06/04/2019 Kreyòl Enfo	Arnel Joseph, bandi, Lestè
Kreyòl Enfo, 6 avril 2019 .- Polisye k ap travay nan vil Lestè (Latibonit) kite pòs yo epi fèmen tout pòt komisarya a depi anviwon 2 jou, daprè sa kolaboratè Kreyòl Enfo nan depatman Latibonit la konstate.
Ajan fòs lòd yo kouri kite komisarya a depi aprè operasyon rate Lapolis ansanm ak ajan polis ki nan Minijis te mennen kont chèf gang Arnel Joseph nan komin Desalin.
Move kou kong lanmè aprè operasyon sa, Arnel ak « sòlda » li yo ta deja bloke plizyè wout ki mennen nan « baz » li, Pòs Pyewo, epi menase pou atake kèk komisarya nan depatman an si otorite kontinye rapouswiv li.
Arnel, reprezante yon defi pou Lapolis ak Leta ayisyen. Malgre divès operasyon nan Pòtoprens (Vilajdedye) tankou nan pwovens, Lapolis toujou poko kapab mete lapat sou chèf gang lan ki di li se yon revolisyonè.
← Preparasyon Gold Cup : Grenadye yo pral twoke kòn ak Chili
Lapolis reprann sèvis nan komisarya Lestè a →
Dyaspora : Ayiti resevwa 2,98 milya dola transfè pandan ane 2018 la